Tervuren
<s>Tervuren je grad i općina od 22,852 stanovnika., u sredini Belgije u Provinciji Flamanski Brabant.</s>

<s>Geografske karakteristike</s>

<s>Tervuren se nalazi udaljen dvanaestak km jugoistočno od centra Bruxellesa, tako da je danas samo jedan od satelitskih gradova spavaonica te metropole.</s>

<s>Historija</s>

<s>Lokalitet je prvi put dokumentiran u 11. vijeku pod ime  -Crayenhem</s>

<s>Teren na kom se nalazi današnji Tervuren za srednjeg vijeka bio je obrastao šumom i korišten je kao lovište Brabantskih vojvoda, koji su na 
njemu podigli dvorac.</s><s>U toj šumi je po lokalnoj legendi 727. ubijen Sveti Hubert zaštitnik lovaca.</s>

<s>U vrijeme priprema za Svjetsku izložbu u Bruxellesu 1897., kralj Leopold II očajnički je tražio izložbeni prostor za izlaganje proizvoda i kulture svoje privatne domene Slobodne Države Kongo.</s><s>Ispočetka je htio taj dio izložbe smjestiti u Kraljevski institut za prirodne nauke u Bruxelles, ali kako je on bio premalen bez dovoljno okolnog prostora, nestrpljivi kralj dosjetio se svog imanja u Tervurenu, gdje se nalazio park sa dvorcem i rezidencijom kraljice Charlotte, koji je izgorio 1879.</s>

<s>Kako bi ovu novu lokaciju učinio dostupnom, dao je proširiti aveniju do Tervurena, kog je i povezao sa Bruxellesom tramvajem i željeznicom.</s><s>Na kraju avenije sagradio je Kolonijalnu palaču (Koloniënpaleis) u historicističkom stilu.</s>

<s>Uz kanale i jezera unutar parka izgrađena su kongoanska sela i u njih dovedena 267 domorodaca koji su glumili uobičani svakodnevni život afričkog sela.</s><s>Posjetitelji su mogli obići park gondolama mrežom kanala.</s><s>U toku izložbe umrlo je sedam kongoanskih domorodaca.</s>

<s>Izložba je bila veliki uspjeh za Leopolda II, jer ju posjetilo više milijuna posjetitelja, među njima i poznati istraživač Henry Morton Stanley.</s><s>Uspjeh je bio labuđi pjev, jer za manje od jedne manje od dekade kralj doživio toliko kritika na račun svoje kolonije da se morao odreći Slobodne Države Kongo i prepustiti je belgijskoj državi.</s><s>Kasnije je i park poklonio državi, Kolonijalna palača sa izlošcima za Expo 1904. dograđena je za Muzej Belgijskog Konga koji je otvoren 1910. – godinu dana nakon smrti Leopolda II.</s><s>U njoj se danas nalazi Kraljevski muzej Centralne Afrike.</s>

<s>Nakon završetka Svjetske izložbe od 1898. to je postao prvi stalni muzej Konga.</s>

<s>Tokom svoje historije muzej je nekoliko puta mijenjao ime, od Muzeja Konga postao je Muzej Belgijskog Konga kad je Slobodna Država Kongo postao kolonija Belgijski Kongo.</s><s>Godine 1952. kraljevskim dekretom, muzej je postao Kraljevski muzej Belgijskog Konga.</s><s>Konačno je postao Kraljevski muzej za Centralnu Afriku (Koninklijk Museum voor Midden-Afrika) u vrijeme kad je Kongo postao nezavisan.</s>

<s>Nakon tog počinje urbanizacija i porast broja stanovnika Tervurena u kom danas živi puno stranaca koji rade u Evropskoj Uniji i NATO-u.</s><s>Park u Tervurenu danas se prostire na 205 hektara i najljepši dio je tog grada.</s>

<s>Pobratimski gradovi</s>

<s>Kloster Lehnin, Njemačka (2003.)</s>

<s>Izvori</s>

<s>Vanjske veze</s>

<s>Tervuren (Službene stranice općine)</s>

<s>Gradovi u Belgiji
Opštine u Belgiji
Flandrija</s>

